02/02/2015 | Administración LocalMunicipal
Oroso
Aprobación definitiva de regulamento

Finalizado o prazo de exposición pública sen presentación de reclamacións do seguinte expediente, aprobado en sesión plenaria de data 27 de novembro do 2014, e publicado anuncio de aprobación provisional no BOP núm.: 235 do 9 de decembro de 2014. · Regulamento de funcionamento dos servizos complementarios de educación a cargo do Concello de Oroso nos colexios de educación infantil e primaria. Dito acordo queda elevado automaticamente a definitivo (artigo 49 da Lei 7/1985, de 2 de abril, reguladora das bases do réxime local). Contra este acordo definitivo, poderán os interesados interpoñer directamente recurso contencioso-administrativo ante a Xurisdición Contencioso-Administrativa da Provincia da Coruña, no prazo de dous meses contados a partir do día seguinte ao da súa publicación e o texto íntegro do regulamento no Boletín Oficial da Coruña. O presente Regulamento ten por obxecto regular a organización e o funcionamento interno dos servicios complementarios de educación a cargo do concello de Oroso nos colexios de educación infantil e primaria do termo municipal, así como o procedemento de adxudicación de prazas en materia de solicitudes de novo ingreso, renovación de prazas e cobertura de baixas ao longo do curso. Os servicios educativos complementarios deben atender á consecución dos seguintes obxectivos: 1. Conciliación da vida laboral e familiar que impón a forma de vida laboral actual. • Fomentar e desenrolar hábitos persoais de hixiene e boa alimentación como base de unha correcta educación para a saúde. • Poñer en práctica normas hixiénicas e sanitarias. • Iniciarse en gustos variados e na inxesta de todo tipo de alimentos. • Manter posturas correctas na mesa. • Desenrolar hábitos no uso adecuado dos utensilios relacionados coa comida. • Adquirir e poñer en práctica hábitos relacionados coas normas de educación básicas na mesa. • Informar e concienciar ás familias nos beneficios que poidan obterse de unha colaboración conxunta cos responsables do comedor, tanto no referido á saúde do neno como a súa educación nutricional. • Concienciar á familia nos patróns de conducta adquiridos no comedor e a importancia de continuar cos mesmos no seu fogar. • Adquirir e poñer en práctica hábitos de convivencia e cooperación nas tarefas comúns. • Espertar nos alumnos o espírito de cooperación, implicándoos, segundo as súas posibilidades, en tarefas de servicio de comedor: poñer e retirar o servicio, axuda aos más pequenos… • Lograr un comportamento correcto na mesa. • Lograr un ambiente sen moito ruído, evitando gritos e dialogando de forma distendida. • Coidar e respectar os locais, mobiliarios, enxoval e utensilios de uso común. • Crear hábitos e proporcionar estratexias para a utilización correcta do tempo libre. • Planificar actividades de ocio e tempo libre que contribúan ao desenrolo harmónico da personalidade e ao fomento de hábitos sociais e culturais. Son usuarios dos servicios recollidos no presente regulamento as persoas que se atopen na seguinte situación: A) Os nenos matriculados nos centros escolares destinatarios do servizo. B) Aquelas persoas que exerzan a patria potestade, tutela ou teñan en acollida ós usuarios contemplados no apartado anterior. Dado que os menores destinatarios do servicio non teñen capacidade legal de obrar, se considerarán representantes legais dos mesmos a tódolos efectos. Salvo proba expresa en contra, presumirase que calquera dos pais actúa co consentimento do outro. Ademais, poderán ser usuarios do servicio de comedor escolar, unicamente na modalidade de días soltos: A) O persoal funcionario docente e non docente e o persoal laboral de ensinanza básica e o segundo ciclo de educación infantil do centro que solicite o servizo, sempre que existan prazas libres dotadas economicamente e se dispoña de persoal colaborador suficiente para a atención ao alumnado usuario. Para poder te-la condición de beneficiario do servicio público os interesados deberán acredita-los requisitos dos que se deriva aquela condición na data de remate do prazo de presentación da solicitude de novo ingreso ou de renovación. A modificación das circunstancias económicas, sociais ou familiares que conlevaran a concesión de praza por causas sobrevidas á presentación da solicitude de concesión de praza ou renovación, non será causa da perda da praza concedida para o curso ao que se refire a solicitude, salvo a condición de alumno do centro, que deberá manterse durante toda a utilización do servicio. Os servicios complementarios comprendidos no presente regulamento son os seguintes: · “Bos días cole”, que consiste na atención, coidado e custodia do alumnado nas aulas cedidas pola Consellería de Educación nas instalacións dos Colexios de educación infantil antes do inicio de cada xornada lectiva durante o horario establecido, así como a prestación do servizo de almorzo para os usuarios interesados. · Comedor escolar. Prestación do servicio de xantar e a atención, coidado e custodia do alumnado durante a comida e o período anterior e posterior a esta. O servicio de “Bos días cole” poderá ser prestado nas seguintes modalidades, a elección dos usuarios: · Servicio de atención e coidado antes do inicio de cada xornada lectiva, sen dereito a almorzo. · Servicio de atención e coidado antes do inicio de cada xornada lectiva, con dereito a almorzo. O servicio de Comedor escolar prestarase en modalidade única, incluíndo a atención e coidado do alumnado antes e despois do xantar. A súa vez, tanto o servicio de “Bos días cole” coma de Comedor escolar prestaranse en modalidade ordinaria de asistencia continuada ao servizo durante todo o curso escolar todos os días da semana, prevéndose excepcionalmente no servizo de “Bos días cole” unha modalidade de asistencia continuada de tres días á semana. Excepcionalmente poderá facerse uso do servicio por días soltos, coas seguintes condicións: 1º) A utilización do servicio queda condicionada en todo caso á existencia de prazas vacantes de asistencia ordinaria, tendo en conta que no caso de ingreso no servicio de usuarios na devandita modalidade de asistencia ordinaria, terán sempre preferencia estes últimos para a utilización do mesmo.2º) O desfrute do servicio implica que os usuarios quedarán sometidos as medidas adicionais de control de asistencia que acrediten a súa utilización efectiva, tanto por parte do concello, coma da empresa que preste o servizo, que poderán ser: a. A adquisición de bonos prepago, segundo a ordenanza reguladora do prezo público. b. A firma de follas de control, previa acreditación da súa identidade. A utilización do servicio nunha porcentaxe superior ao cincuenta por cento (50 %) dos días lectivos nun período de dous meses naturais implicará que o usuario será clasificado automaticamente coma de asistencia ordinaria, a todos os efectos, especialmente de pagamento de prezos públicos. Os servicios de Comedor escolar e o servicio “bos días cole”, funcionarán durante todo o período lectivo do ano escolar. En casos xustificados a Alcaldía-Presidencia, considerando as necesidades do Centro e a proposta do seu Consello Escolar, poderá modificar, previa autorización da Delegación Provincial de Educación, o citado calendario. O horario do servicio será o seguinte: - Para o “Bos Días Cole” establecese que a duración máxima deste servicio sexa desde as 7:30 da mañá ata o comezo da xornada lectiva, desenrolándose a actividade de almorzo ata media hora antes do inicio da xornada lectiva. - O servicio de “comida a mediodía” terá unha duración dende o final da xornada lectiva de mañá ata as 16:00 horas, desenrolándose a actividade de xantar ata media hora antes do final do servizo. O prazo xeral para resolve-los pedimentos dos interesados establecidos neste Regulamento será de tres meses, agás que de xeito expreso se estableza un prazo diferente. Así mesmo, como regra xeral, a falta de notificación da resolución adoptada dentro do prazo establecido terá carácter desestimatorio para os interesados. A apertura do prazo ordinario para presentar solicitudes farase coma mínimo cunha antelación de 15 días naturais antes do fin do curso escolar anterior mediante resolución de Alcaldía que será obxecto de publicación no Taboleiro de Edictos e na páxina web do Concello, no que se especifique o número de prazas dispoñibles e o período para a presentación de solicitudes, que non será inferior a 15 días naturais dende a publicación. Poderanse abrir procesos distintos de presentación de solicitudes para usuarios con renovación de praza ou de novo ingreso, en caso de que o número de prazas dispoñibles o aconselle. As solicitudes formalizaranse por escrito a través de modelos oficiais aprobados pola Alcaldía-Presidencia que para tal fin se poderán recoller nas oficinas municipais ou na páxina web, dirixidas ao Sr. Alcalde-Presidente, xuntando a documentación sinalada no artigo 9 do presente regulamento, e presentadas no Rexistro Xeral do concello, sen perxuicio de poder utilizar calquera dos medios sinalados no artigo 38.4 da lei 30/92. As notificacións aos interesados derivadas dos procedementos descritos no presente capítulo practicaranse exclusivamente a traveso de publicación de edictos no taboleiro de anuncios do concello. Así mesmo, fora do período ordinario, poderán presentarse novas solicitudes de praza, sempre que existan prazas dispoñibles non cubertas pola lista de espera. As solicitudes deberán ir acompañadas da seguinte documentación orixinal ou copia compulsada: a. Impreso autorizante para domiciliación bancaria. b. Impreso acreditativo do pago da matrícula, segundo dispoña a ordenanza reguladora do prezo público. c. Certificado médico do neno, en caso de intolerancias, alerxias ou enfermidades que poidan incidir na prestación do servicio. d. Fotocopia da cartilla da Seguridade Social ou documento equivalente. e. Aqueles outros necesarios para acreditar o dereito á bonificacións ou exencións. No suposto de que algunha da devandita documentación xa fose entregada con anterioridade, indicarase na solicitude, declarando expresamente a súa validez a data de presentación da solicitude. A selección e admisión de usuarios do servicio cando haxan más solicitudes que prazas dispoñibles farase respectando a seguinte orde de preferencia: 1º) Alumnado que obtivese praza en cursos anteriores, salvo que tivese prezos impagados, por orde de entrada de solicitudes.2º) Alumnado novo, por orde de entrada de solicitudes.3º) Persoal docente e non docente que preste servicios no centro, por orde de entrada de solicitudes. Unha vez finalizado o prazo de presentación de solicitudes procederase á aprobación por resolución de Alcaldía da relación provisional de admitidos e excluídos no proceso de baremación na que se enumerarán os admitidos e no seu caso excluídos por non aportares a documentación requirida no artigo 9 ou non cumprir algún requisito. A publicación da relación provisional implicará o requirimento ós afectados para que corrixan as deficiencias observadas e presenten os documentos necesarios no prazo máximo de dez (10) días hábiles, podendo presentar igualmente as alegacións que estimen oportunas. Cando o último día do prazo concedido para a corrección das deficiencias coincidira en sábado, rematará o primeiro día hábil seguinte. No caso de non ser necesaria a subsanamento de defectos, procederase sen máis á aprobación da relación definitiva nos termos do artigo seguinte. Examinadas as reclamacións e documentación aportadas polos interesados e proporá ó Alcalde-Presidente a aprobación da relación definitiva de admitidos e non admitidos, coa puntuación obtida por aplicación do baremo en cada caso polos solicitantes admitidos con praza, de maior a menor. A citada relación conterá tamén unha listaxe dos solicitantes aos que se considera desistidos da súa solicitude, por non aporta-la documentación requirida, por non corrixi-los erros da solicitude, ou por non cumprir algún requisito. Xunto coa relación de admitidos e non admitidos publicarase unha listaxe de espera común, integrada por aqueles solicitantes admitidos no proceso de baremación que non obtivesen praza ordenados segundo a puntuación obtida por aplicación do baremo. As baixas que se vaian producindo ó longo do curso serán cubertas por rigoroso orde de puntuación entre os solicitantes en lista de espera común. No caso de que o solicitante renuncie á praza, pasará a ocupa-lo último lugar da lista, pasando o chamamento o seguinte da lista. As listas de espera caducarán en todo caso ó remate do curso escolar. O réxime de admisión descrito no presente capítulo non será de aplicación as prazas reservadas para servicios sociais que se regularán polo establecido no presente artigo. A adxudicación das prazas e as baixas acordaranse por Resolución de Alcaldía, previo informe social favorable do departamento de Servicios Sociais do Concello de Oroso e audiencia dos interesados, acreditadas a concorrencia de causas de emerxencia social, ou no caso das baixas o seu cesamento, ademais das contempladas no artigo 16. Os usuarios admitidos no servicio poderán solicitar dentro das modalidades previstas neste regulamento de cada servicio cambios no mesmo, que serán autorizadas por resolución da Alcaldía sempre que exista dispoñibilidade de medios e prazas. Coma regra xeral, todos os cambios surtirán efectos a partires do seguinte mes natural dende a data de resolución, salvo a concorrencia de necesidades urxentes que deberán ser previamente acreditadas ante o concello. Causarase baixa no servicio por algunha das causas seguintes: a)- Termo do curso escolar. b)- Por solicitude dos pais ou representantes legais, que se presentará segundo o modelo aprobado de acordo co establecido neste regulamento. c)- Falta de utilización do servicio durante 15 días lectivos continuados ou 30 días alternos sen previo aviso nin causa xustificada. En todo caso, as ausencias xustificadas non poderán ser superiores a 2 meses, polo que, transcorrido dito prazo darase baixa definitiva. d)- Impago inxustificado de unha cota mensual, total ou parcialmente. g)- Perda da condición de alumno do Centro. h)- Cando non se entregue documentación para a revisión e/ou clarificación de datos nos prazos establecidos ó efecto, previo requirimento expreso pola entidade municipal. i)- A comprobación da inexactitude ou falsidade de declaracións ou datos relevantes en relación coa solicitude de ingreso ou establecemento do prezo público pola prestación do servicio, que provoque que outros solicitantes teñan maior puntuación no baremo ou paguen contías distintas das debidas. As baixas, excepto nos supostos a) e b) que serán tramitadas automaticamente, serán resoltas polo Alcalde a proposta da Concellería de Ensino, previa audiencia do interesado. Cando se acorde a baixa dun alumno pola causa descrita na letra i) deste artigo, os responsables estarán obrigados a aboa-la diferencia entre o importe da matrícula que viñan pagando e o que lle correspondería de non térselle aplicado as circunstancias que se tiveran alegado ou ocultado. Recoñeceranse aos nenos matriculados no servicio os seguintes dereitos: a) A que os servizos prestados, en especial os almorzos e xantares, sexan de calidade e adecuados a súa idade e circunstancias persoais. b) A ser tratados con respecto e consideración polos monitores e demais persoal encargados do servicio. a) Asistir ao comedor con puntualidade. b) Lavarse as mans antes e despois de comer. c) Permanecer ben sentado nas mesas ata acabar de comer, debendo comportarse adecuadamente na mesa, coidando a postura e os modales. d) Seguir as orientacións dos monitores. e) Cumprir e respectar os horarios establecidos para cada quenda de comidas. f) Coidar e utilizar correctamente os utensilios de enxoval. g) Todos os usuarios comerán o mesmo, excepto os que necesiten dietas brandas e os menús especiais indicados polo médico correspondente. Se hai algún tipo de intolerancia a certos alimentos, deberán facelo constar na solicitude e acreditalo mediante un informe médico. h) Deberán comportarse adecuadamente na mesa, coidando a postura e os modales. i) Colaborar y participar como responsables de mesa. a) A colaborar nas actividades educativas do servicio. b) A recibir información, orientación e formación sobre a educación dos seus fillos ou pupilos. c) Mensualmente se lles dará información sobre os menús. a) A aboar os prezos públicos establecidos pola utilización do servicio. b) A respectar as normas de funcionamento do servicio, referentes a horario, hixiene do neno, comportamento cívico co resto dos usuarios e persoal do servizo. A exacción de prezos públicos que puideran devindicarse a favor do Excmo. Concello de Oroso pola prestación dos servicios ao abeiro do presente Regulamento establecerase polas correspondentes ordenanzas reguladoras dos mesmos. O incumprimento das regras establecidas do presente Regulamento por parte dos usuarios do servicio, xa sexa por neglixencia ou dolo, que incorran en algunhas das condutas tipificadas coma faltas será castigada coas sancións previstas no mesmo. As faltas clasifícanse en leves, graves e moi graves. a) A falta de consideración ao persoal ou os demais usuarios. b) Non traer ós menores aseados e limpos. c) Non respectar os horarios establecidos, tanto de entrada como de saída. d) O retraso de abono da cota en cinco días naturais respecto o prazo de abono regulamentario. e) Calquera incumprimento dos deberes dos usuarios non tipificado coma falta grave o moi grave. a) A grave falta de consideración ó persoal ou os demais usuarios. b) A comisión da terceira falta leve durante o curso escolar. c) Non informar das enfermidades susceptibles de contaxio que padeza o neno. a) Exercer violencia física con calquera persoa usuaria do servicio ou persoal do mesmo. b) Formular coaccións ou ameazas con calquera usuaria do servicio ou persoal do mesmo. c) Falsear ou ocultar datos en relación co goce de calquera prestación ou servicio, que provoquen que o usuario tivera vantaxe á hora de acceder a praza ou desfrutase de tarifas inferiores as que lle correspondese segundo este regulamento e a ordenanza reguladora do prezo público. d) A subtracción de bens ou calquera obxecto do Centro, do persoal ou de outros usuarios. e) A comisión dolosa de danos nas instalacións ou enxoval. f) A comisión da segunda falta grave durante o curso escolar. As sancións aplicables polas infraccións deste Regulamento serán as seguintes: Amoestación individual por escrito. Suspensión dos dereitos de asistencia ao servicio de quince días a un ano de duración. Perda da condición de beneficiario do servicio por unha duración mínima de un ano e máxima de tres anos. O procedemento sancionador será o disposto no RD 1398/1993 de exercicio da potestade sancionadora. Será competente para iniciar o procedemento e impoñer as sancións a Alcaldía-Presidencia ou concelleiro delegado no seu caso, previo informe dos servizos municipais competentes, e tramitación de expediente no que se lle dea audiencia ao usuario. Con independencia das sancións que poidan impoñerse, o infractor estará obrigado a restitución e reposición dos bens ao seu estado anterior, coa indemnización dos danos irreparables e perxuicios causados, no prazo que se fixe na resolución correspondente. O importe destas indemnizacións fixarase executoriamente polo órgano competente para impoñer as sancións. O concello poderá utilizar os medios de execución forzosa previstos na Lei 30/1992, de réxime xurídico de administracións publicas e do procedemento administrativo común ou norma vixente aplicable ao caso, podendo facerse efectivo a través do procedemento de prema ou constrinximento. A efectos da imposición de sancións, o órgano competente resolverá atendendo as seguintes circunstancias: · Intencionalidade. · A perturbación que poida producir no funcionamento normal da Administración e o servicio. · Os danos e perxuicios que poidan implicar para os cidadáns ou usuarios dos servicios. · Reincidencia na comisión das faltas. · En xeral, a transcendencia para a salubridade pública. No caso de que os feitos imputados puidesen ser constitutivos de faltas graves ou moi graves, o Alcalde-Presidente ou concelleiro delegado no seu caso, a proposta do instrutor, poderá adoptar coma medida cautelar a suspensión de asistencia ao servicio mentres se tramita o correspondente expediente por un prazo máximo de seis meses, atendendo a gravidade das conductas presuntamente cometidas e a súa repercusión no bo funcionamento do servicio e os dereitos dos demais usuarios. De conformidade co disposto no artigo 20 da lei orgánica 5/1999 de protección de datos persoais, créanse os seguintes Rexistros, co seu correspondente ficheiro de datos informatizado: a) Rexistro de Usuarios do servizo. No Rexistro de usuarios do servicio farase constar: a) Nome, apelidos, domicilio, teléfono e DNI de usuarios. b) Datas de alta e baixa no servicio. c) Modalidade do servicio e datas de utilización do mesmo. d) Datos médicos dos usuarios relevantes para a correcta prestación do servicio (alerxias, enfermidades, etc.). e) Procedementos sancionatorios abertos e as eventuais sancións impostas. f) Datos relevantes para determinar o importe a pagar ou a obtención de bonificacións (nivel de renda familiar, características familiares, etc.). g) Datos bancarios para a domiciliación das cotas. Las características do ficheiro a crear son: O presente regulamento, unha vez aprobado definitivamente, será publicado integramente no Boletín Oficial da Provincia e comezará a aplicarse unha vez transcorra o prazo previsto no artigo 65.2 da Lei 7/1985, do 2 de abril, e manterase en vigor namentres non se acorde a súa derrogación ou modificación expresa.” Oroso, 23 de xaneiro de 2015 O alcalde, Manuel Mirás Franqueira